ডিজিটেল সংবাদ, মাজুলীঃ 'মাজুলীত দীৰ্ঘদিনে চলি অহা খৰাখহনীয়া প্ৰতিৰোধৰ বাবে ১০৭৬ কোটি টকা আৱন্টন দিয়া হ'ব। যিমান ডাঙৰ বানপানী হলেও গৰাখহনীয়া নহয়। অসমক আতংকবাদ মুক্ত ,আন্দোলনমুক্ত, ভ্ৰষ্টাচাৰ মুক্ত আৰু অনুপ্ৰৱেশকাৰী মুক্ত বনালো কিন্তু আহিবলগীয়া ৫ বছৰত আমি অসমক বানপানী মুক্ত কৰিম। মাজুলীত কেতিয়াও খৰাখহনীয়া নহয়, প্ৰধানমন্ত্ৰী মোডীজীয়ে বানপানীৰ গোটেই পানী ডাঙৰ ডাঙৰ খাল আৰু সৰোবৰত পেলাই আপোনালোকক বানপানী মুক্ত কৰিব।'- সোমবাৰে এনেদৰে ভাষণ প্ৰদান কৰে কেন্দ্ৰীয় গৃহমন্ত্ৰী অমিত শ্বাহে।
গুৰু দুজনাৰ অমৰ সৃষ্টিৰাজী গাঁৱে গাঁৱে প্ৰচাৰ আৰু প্ৰসাৰ কৰাৰ বাবে বিজেপি চৰকাৰখনে গুৰুত্বপূৰ্ণ ভূমিকা গ্ৰহণ কৰি অসমৰ প্ৰতিটো নামঘৰ আন্তঃগাঁথনি উন্নয়নৰ বাবে ২.৫০ লাখ কৈ টকা প্ৰদান কৰিছে। ইয়াৰোপৰি অসমৰ অন্যতম পৰিচয় সত্ৰ, মঠ মন্দিৰ সমূহলৈ অসম দৰ্শণ আঁচনিৰ জৰিয়তে আৰ্থিক অনুদান প্ৰদান কৰি আহিছে। ইফালে গৃহমন্ত্ৰীজনে কংগ্ৰেছ আৰু আজমলৰ মিত্ৰজোঁট সম্পৰ্কত কৰ্কথনা কৰি কয় যে- কংগ্ৰেছে অসমৰ আবেগ অনুভূতি, জাতীয় সত্বাক কেতিয়াও স্বীকাৰ নকৰে। সেইবাবেই আজমলৰ দৰে কালপ্ৰীতে ৰাষ্ট্ৰীয় উদ্যান কাজিৰঙাত অবৈধ বাংলাদেশী বহিস্কাৰৰ সময়ত তেওঁলোকক ৰক্ষণা বেক্ষণৰ বাবে উঠি পৰি লাগিছিল। অসমত বাংলাদেশী মূলৰ চৰকাৰ গঠন কৰাৰ স্বাৰ্থত কংগ্ৰেছে কাম কৰি আহিছে। সেই কথা বৰ্তমানৰ নিৰ্বাচনত কংগ্ৰেছ আৰু আজমলৰ মিত্ৰতাই প্ৰতিপন্ন কৰে। অসমত কংগ্ৰেছৰ চৰকাৰ হ'লে অসমখন অবৈধ বাংলাদেশীয়ে ভৰি পৰিব বুলি মন্তব্য কৰে গৃহমন্ত্ৰীগৰাকীয়ে।
The post মাজুলীক বানমুক্ত আৰু গৰাখহনীয়ামুক্ত কৰিমঃ কেন্দ্ৰীয় গৃহমন্ত্ৰী অমিত শ্বাহ... appeared first on Asomiya Pratidin - অসমীয়া প্ৰতিদিন । Highest Circulated Assamese News Paper & News Portal.
